El Consell de Ministres aprova l'enviament d'un avió Hércules i 50 instructors a Mali\nEl govern ha aprovat la contribució espanyola en el conflicte, tot i que el ministre de Defensa, Pedro Morenés, ha descartat que Espanya participi en accions de combat. En canvi, sí que es permetrà el trànsit per l'espai aeri espanyol d'avions de la UE i l'OTAN involucrats en les operacions a Mali.\nRedacció 18/01/2013 - 15.44 Actualitzat 19/01/2013 - 08.05\nSáenz de Santamaría i Morenés, durant la roda de premsa posterior al Consell de Ministres.\nEl Consell de Ministres ha aprovat l'enviament a Mali d'un avió Hércules C130 de l'exèrcit de l'aire com a suport a l'operació militar llançada per França al país del Sahel. Espanya també hi enviarà al voltant de 50 instructors, en el marc de les missions de França i la Unió Europea al país. El govern ha aprovat la contribució espanyola en el conflicte, tot i que el ministre de Defensa, Pedro Morenés, ha descartat que Espanya participi en accions de combat. En canvi, sí que es permetrà el trànsit per l'espai aeri espanyol d'avions de la UE i l'OTAN involucrats en les operacions a Mali.\nEn la roda de premsa posterior al Consell de Ministres, Morenés ha dit que "Espanya fa el que ha de fer davant la seva responsabilitat en l'àmbit internacional". Pel ministre, Mali "està molt a prop d'Espanya" i ha posat èmfasi en la dificultat de l'operacio militar en una regió on hi ha grups terroristes que "han estat vinculats a accions bèl·liques des de fa molt temps", a Líbia o l'Afganistan. Morenés ha afirmat que "Espanya té l'obligació de participar a Mali" i "ha d'estar amb els seus aliats" en un conflicte que és "molt important" per a la seguretat mundial i els interessos d'Espanya.\nL'enviament de l'Hércules és una missió a l'exterior que se sotmetrà a l'autorització parlamentària preceptiva, segons ha assenyalat la vicepresidenta Soraya Sáenz de Santamaría. L'exèrcit de l'aire ha informat que està tot a punt per a la sortida de l'avió cap a territori de Mali. La seva missió serà traslladar tropes dels països de la CEDEAO (Comunitat Econòmica d'Estats d'Àfrica Occidental), integrada per prop de 3.500 militars, a Mali.\nD'aquesta manera, l'executiu materialitza la promesa que va fer fa mesos que contribuiria amb suport logístic a França davant d'una possible intervenció militar a Mali. En les últimes hores, s'ha parlat d'un suposat malestar de París per la manca d'ajuda directa dels països europeus. Segons Morenés, el govern espanyol no ha rebut cap queixa de França, sinó un agraïment.\nEn les últimes hores, el Ministeri d'Exteriors ha dut a terme les accions consulars necessàries per tal de conèixer el parador dels espanyols en països de la zona: 929 a Algèria, 170 a Líbia, 60 a Níger i 95 a Mali. Tots ells estan en contacte amb les autoritats diplomàtiques, que prendran les mesures oportunes per protegir-los.


A qui van adreçats els informes? Part B de la redacció d'informes, una guia per als mobilitzadors comunitaris\nBeneficis per a l'autor\nA QUI VAN ADREÇATS ELS INFORMES?\nAbans de decidir a qui van adreçats els informes, fóra útil revisar qui en pot treure beneficis dels informes. Donem un cop d’ull als següents:\nEls autors de l'informe;\nLa comunitat que ha participat en el projecte;\nQualsevol altra comunitat;\nEls donants i els que hi han contribuït (inclús els membres de les comunitats);\nEl govern (central, del districte, local.\nBeneficis per l'autor (s):\nA primera vista, hom pot assumir que el que rep els beneficis en gaudeix el primer i el que ho fa amb més quantitat. I és clar que no! El primer beneficiari és l’autor (o autors).\nPer què això és així? En els tallers, vaig preguntar als mobilitzadors que suggerissin per què l’autor o autors es poden beneficiar pel fet de redactar informes. Aquí hi ha algunes de les suggeriments:\nOrdena i organitza la informació disponible;\nLa informació que només es troba en el cap d'una persona està desorganitzada;\nS'hi pot trobar la informació que s'ha oblidat;\nL'autor pot adoptar un punt de vista total i més neutral;\nFa que l'anàlisi i l'assessorament siguin més fàcils;\nEvidencia la relació entre les activitats i els resultats finals;\nAjuda l'autor en fer que l'autoassessorament sigui menys subjectiva;\nProveeix recomanacions per a donar recomanacions; i\nPot portar canvis en els objectius, en les estratègies, i/o en les activitats posteriors.\nUn benefici afegit (és possible però no del tot segur) és la reacció (consells, experiència, recomanacions sobre l’informe, l’autor i d’altres). Després dels autors, certament, els que se’n beneficien després són els destinataris de l’informe.\nTingueu en compte la gent que ha de rebre els informes (imprescindible en la redacció d’informes). Tothom pot utilitzar els informes amb les mateixes finalitats que s’han mencionat més endalt.\nPoden incloure les OBC (Organitzacions Basades en Comunitats), o bé l’executiu del projecte comunitari, AL (l’Ajuntament Local), el FED (Funcionari Executiu del Districte), les oficines centrals o les agències del projecte (que a la vegada poden informar les NU, el govern, les oficines centrals locals i els donants).\nQuan els objectius, les estratègies i les activitats es modifiquen (en base als informes), el projecte pot donar un bon gir i fins i tot ser millorat; llavors els objectius de les comunitats es beneficiaran d’aquests informes.\nDecisions per community based organizations, such as sending copies of financial statements (when and to whom), and verbal Informes at community meetings, are made in similar brainstorming sessions as the facilitator trainer guides community members through the why and how.\nCom se’n poden beneficiar els destinataris? Aquí hi ha les tres maneres més importants: la informació, l’assessorament i l’impuls.\nTaula 1: Qui se'n pot beneficiar dels informes?\nCom s'obtenen aquests beneficis?\nL'autor (s) dels informes En escriure, l’autor (s) aprenen habilitats (com organitzar les idees, com escriure), identifiquen les febleses, els errors i els factors positius, i les fortaleses (algunes d’elles no surten a la llum fins que no es redacten). Escriure, per sí mateix, millora les habilitats de valoració.\nLa comunitat que ha participat en el projecte De la mateixa manera que “veure” ajuda el conductor d’un cotxe a comprovar la velocitat i la direcció, una comunitat “veu” el seu propi progrés a través de la supervisió i dels informes. Els resultats (arribats als objectius desitjats) fan que les comunitats estiguin contentes i encoratjades (per més, especialment informes verbals).\nQualsevol altra comuntiat Veient o sentint dels progressos d’una comunitat, la gent d’altres comunitats es convencen de que totes aquestes coses són possibles. Quan llegeixen o senten parlar dels èxits d’una comunitat, també se’ls envia coratge per a dur a terme els seus projectes comunitaris.\nInvestigadors Els investigadors poden utilitzar els informes ben redactats com a fonts de dades d'investigació\nDonants i contrïbuidors Els donants i els contribuïdors poden veure com s’inverteixen els diners, la feina, les terres, o les donacions en els informes. Recordeu que tots els membres de la comunitat són donants. No només ho són la gent de fora.\nGovern central, regional i local Els informes del projecte comunitari i els dels activistes ajuden a proporcionar la informació vital i necessària per a la planificació efectiva dels governs central, regionals i locals. Com passa en els casos anteriors, els informes són una bona font d’estímuls, i també són útils per als governs.\nAquesta taula indica que gent implicada molt diferent pot ser beneficiària dels bons informes redactats, i és per això que quan s’escriuen els informes, s’ha de fer pensant amb aquests lectors.\nInformes Progrés per a l' executiu comunitari:


L'Aixeta - Mireia Vives i Borja Penalba\nfem cançons. fem camí.\nEn primer lloc, volem donar-te les gràcies per haver arribat fins ací. Això vol dir que t'abellís acompanyar-nos i participar d'allò que som a través de les nostres cançons. Nosaltres som músics i ens en dediquem professionalment. Tenim la costum de compartir-nos als escenaris però, amb tot açò de la pandèmia, hem hagut de fer un "reset" i replantejar-nos el nostre futur més immediat. Res tornarà a ser igual, almenys en els dies que vindran (qui diu dies, diu anys) i hem triat aquest espai perquè volem que la música seguisca sent el nostre bategar, i amb la teua subscripció ens pots ajudar a aconseguir-ho. Tornarem als escenaris i ens tornarem a emocionar juntes. En l'entretant... Ens ajudes a obrir l'aixeta?\nBenvingudes a l'espai dels petits esquinços! Un abraç, una mirada de complicitat, un dia de sol al febrer...\nAmb aquest nivell de subscripció podràs:\nGaudir de la versió que farem de la cançó d'un altre artista o banda (en format vídeo). Nosaltres tenim els nostres referents, però també ens agradaria versionar les cançons de la teua vida! Tan sols has de comentar els vídeos.\nTindràs accés al nostre Instagram privat creat expressament per a vosaltres, hi comentarem fotos innèdites (del nostre passat més canalla o el nostre present més pandèmic), farem directes on ens podràs preguntar el que vulgues, podràs seguir les nostres aventures a l'apartat d'històries i més i més.\n"Cançons de fer camí" és el títol del nostre últim treball discogràfic, on hem volgut recollir algunes de les cançons que ens fan entendre millor la vida, des de creacions pròpies a versions de Bob Dylan o The Pogues, o musicant poemes de Maria Mercé Marçal, Joan Salvat-Papasseit, Roc Casagran o Joanjo Garcia. T'agradaria saber-ne més d'elles?\nConèixer la història que hi darrere de cada cançó (en format vídeo).\nAprendre els seus acords (vídeo tutorial).\nAccedir a les recompenses del nivell anterior.\nT'agradaria aprendre a tocar les nostres cançons amb la guitarra o conèixer els detalls tècnics que amaga cada cançó? Doncs estàs on has d'estar!!\nSeguir els tutorials de guitarra impartits per Borja Penalba (directes per Instagram privat creat expresament per a vosaltres o en format vídeo)\nAccedir a les tablatures de les nostres cançons. (Format PDF imprimible)\nAccedir a les recompenses dels nivells anteriors.\nAmb la música es pot arribar molt lluny, viatjar més enllà dels mapes a través de les emocions... i de les cançons. Si tens curiositat per saber com és el procés creatiu d'una cançó, aquesta és la teua ruta!\nEscoltar en exclusiva les noves cançons que anem creant i viure el seu procés de creació. Com que això no és una ciència, potser et mostrem una cançó en dos mesos que quatre en un mateix mes. (Format vídeo)\n"Gràcies per l'escala que ens duu amunt"!!, com bé diu Roc Casagran.\nNosaltres no seríem res sense vosaltres i és per això que necessitem cuidar-vos molt.\nRebre una il.lustració en paper verjurado (32x32) de les vint que dibuixen el nostre últim disc "Cançons de fer camí". Enllaç a les il·lustracions ACÍ\nVindre a qualsevol dels nostres concerts gratuïtament (mentre estiga activa la teua subscripció).\nTriar una de les nostres actuacions i fer-nos una visita al backstage.


“Estarem al costat del poble” | Jordi Casas | Camprodon | Política | El Punt Avui\n“Estarem al costat del poble” “Estarem al costat del poble” “Estarem al costat del poble” “Estarem al costat del poble” + “Estarem al costat del poble” E-mail\nCamprodon - 10 juny 2019 2.00 h\nALCALDE ELECTE DE CAMPRODON\n“Estarem al costat del poble”\nResultat. Guitart diu que els electors han valorat que són un equip renovat OBJECTIU. Afirma que volen un Ajuntament més àgil\nGuitart, a la sala de plens, on el proper dissabte el proclamaran alcalde de Camprodon J.C.\n“Estarem al costat del poble” “Estarem al costat del poble” “Estarem al costat del poble” “Estarem al costat del poble” “Estarem al costat del poble” E-mail\nElectricista i ramader\nXavier Guitart (Camprodon 1982) és electricista i aficionat a la cria de cavalls de carn i ovelles. Fa 17 anys que està a la llista de Tots per Camprodon, 4 a l’equip de govern i 4 més a l’oposició. Les anteriors vegades no anava en posicions per sortir elegit. És un dels fundadors del futbol de base de la Unió Esportiva Camprodon, on ha jugat 12 anys.\nTot i haver guanyat les eleccions del 2015, Junts Fem Camprodon i ERC van sumar i van deixar l’equip de Tots per Camprodon-CP d’Esteve Pujol, l’alcalde històric, a l’oposició. Quatre anys després, Tots ha obtingut la majoria absoluta, ara amb Xavier Guitart al capdavant. L’alcalde electe explica en aquesta entrevista com pensen governar.\nAra, Junts no s’ha presentat. Ho han tingut més fàcil?\nDe fet, ERC ha integrat a la llista tres dels regidors de Junts i s’ha quedat el patrimoni del govern.\nQuina creu que ha estat la clau de la seva victòria?\nLa gent ha valorat que hem renovat la llista i que ens hem proposat donar un altre aire a l’Ajuntament.\nEls ha ajudat la feina feta a l’oposició durant l’últim mandat?\nPot ser. Nosaltres hem fet una oposició molt light, hem deixat treballar i hem intentat ser positius.\nCom és que va acceptar anar de número u i substituir Pujol?\nTeníem clar que la gent demanava una renovació de l’equip. N’hi havia un parell o tres que podien i volien encapçalar el projecte i, en el conjunt de les reunions, es va valorar que fos jo. El projecte m’atreia i la renovació també, i vaig acceptar.\nUn repte difícil?\nCrec que la política està canviant, als pobles es valora què volem fer, i les persones, l’equip i nosaltres, som els quinze de la llista i molts altres que ens han ajudat.\nEl seu grup ha computat sempre pel PSC. Això és un inconvenient o un avantatge?\nCrec que ens ha penalitzat molt tot i haver guanyat. Molta gent, en el moment de veure una sigla, no ha tingut en compte que som un equip que deixem les marques al marge, de banda la inèrcia d’anys.\nCom pensa gestionar aquest aspecte?\nTinc la gran sort que, a la meva llista, hi han cabut totes les ideologies. Hi tinc gent molt i molt independentista i gent a qui tant li fa aquesta qüestió i gent que només ens vota pel projecte de poble.\nEl país viu un moment complicat i potser caldrà compromisos des dels ajuntaments. Com ho pensa afrontar?\nAnirem valorant tot el que arribi. Estarem al costat del poble.\nQuin Ajuntament creu que es trobarà?\nCrec que trobaré un Ajuntament com el vaig deixar, bé econòmicament, que les idees que s’han dut a terme tenen lògica i que nosaltres volem aportar -ne de noves i millorar el que hi ha.\nI quina oposició preveu?\nEm senta molt malament sentir la paraula oposició. Per desgràcia, l’hem hagut de sentir quatre anys. No hi crec, vull un equip amb idees i que proposi i agafo el compromís d’escoltar i agafar les idees bones vinguin d’on vinguin.\nNo hi ha grans obres urgents. Sobretot volem agilitar l’Ajuntament i facilitar el contacte directe amb els regidors i l’alcalde. Lluitarem per fer el que sigui possible perquè la gent del poble pugui treballar per a l’Ajuntament. També volem pensar més en els nuclis.\nEl Punt Avui. Girona 10-06-2019, Pàgina 23


El Grupo Godó es ven 8tv - El triangle\nEl comprador és l'empresari italià Nicola Pedrazzoli, de Teve.Cat, que l'hauria adquirit per deu milions d'euros\nEl Grupo Godó, propietari de la Vanguardia i RAC1, renuncia a continuar lluitant per mantenir el seu canal de televisió privada i es ven 8TV al propietari de Teve.Cat, Nicola Pedrazzoli, per rellançar-la amb un nou plantejament. L’acord s’ha signat aquest divendres, segons ha anunciat Godó, però encara ha de donar el vistiplau el Consell de l’Audiovisual de Catalunya (CAC), ja que la freqüència és pública. Segons fonts coneixedores de l’acord, la venda es tancarà per deu milions d’euros.\nLa Generalitat va adjudicar a Emissions Digitals de Catalunya (EDC) del Grupo Godó el múltiplex que allotja ara quatre canals de televisió (8TV, BarçaTV, FibracatTV i Bom Cine) i quatre de ràdio (RAC1 i RAC105).\nSegon Godó, els principals problemes als quals ha hagut de fer front la cadena abans de llançar la tovallola han sigut el retard en l’apagada analògica definitiva, la caiguda del mercat publicitari, que va començar fa anys amb la crisi del 2008 i que s’ha agreujat amb la pandèmia, l’aparició de nous operadors a Catalunya i en l’àmbit estatal –aquests últims “sotmesos a regulacions diferents i sovint més permissives”– i els nombrosos “canvis normatius i tecnològics”.\nPrevReflexions a l’entorn del 8 de març


negociacio | Blog de Francesc Sedó\nArxiu d'etiquetes: negociacio\nL’assertivitat pretèn descriure una conducta d’autoafirmació, sense agredir i respectant a l’altre. O sigui, és la capacitat d’expressar allò que sentim i pensem, de manera còmoda i sense atacar l’altre.\nÉs parlar en primera persona, ja que només així podem defensar o afirmar el que passa, sense emprar el judici, la culpabilitat…. sinó expressant el nostre punt de vista, el que pensem, però tenint en compte a l’altre.\nPer a expressar-se d’una manera assertiva podem utilitzar la tècnica: DESC (Guix, X. (2009) Pensar no és de franc.Barcelona: Ediciones Granica)\nSituar a l’atre. O sigui quin és el fet i com s’hi ha arribat. És una manera de demanar permís i d’entrar progressivament en el problema. També pot servir per adonar-te que la situació que tu has viscut com a problema, l’altre no ho ha vist d’aquesta manera. Per començar cal que hi hagi acord en la descripció.\nÉs on manifestem els nostres pensaments i emocions. Expressem com ens sentim ara i aquí davant la situació. Ho fem en present. Utilitzem la primera persona. Al fer-ho d’aquesta manera ningú ens pot negar el que pensem i sentim.\nAl encarar una conversa d’aquesta manera hem d’aportar alternatives, cal poder afirmar allò que desitgem, el que seria bo per a nosaltres, les nostres necessitats. Cal transmetre a l’altre el que esperem de la seva conducta o de la pauta de relació desitjable per al futur. Atenció: és molt diferent suggerir que exigir. Una actitud assertiva respecta en tot moment la mateixa persona i l’altre. L’altre és lliure d’acceptar el nostre suggeriment i nosaltres tenim la llibertat de decidir com actuar si l’altre ens demostra que fa cas omís dels nostres suggeriments.\nQuan suggerim una conducta, aquesta pot tenir efectes positius o negatius.\nExemple d’utilització d’aquesta tècnica:\nImaginem-nos una conversa entre un adult (pare/mare) amb el seu fill adolescent sobre el temps que dedica a estudiar i com ho fa.\nFa temps em vas dir que les tardes del dilluns i del dimecres les utilitzaries per a fer els deures i estudiar. DESCRIPCIÓ\nÚltimament, quan estàs a l’habitació estudiant, escolto una música molt forta i em fa sentir incòmode. Dimecres passat quan vaig entrar per a comentar-te una cosa et vaig trobar estirat al llit sense fer res i això em va desil·lusionar. M’agradaria confiar en tu i saber que estàs fent les tasques de l’escola, tal i com havíem quedat. EXPRESSAR\nSi no et fa res, podríem tornar a parlar del tema. I veure de quina manera et pots organitzar el temps d’estudi. Potser el que vam comentar fa uns dies ara has vist que no et funciona… SUGGERIR\nPenso que si en parlem podem cercar una solució plegats que sigui bona per a tu. CONSQÜÈNCIA POSITIVA\nSi ho continuem arrossegant, cada vegada ens sentirem pitjor i, sincerament, em sabria molt greu perdre la confiança que et tinc per una cosa així. CONSEQÜÈNCIA NEGATIVA\nDes d’aquí us convido a practicar aquest tipus de comunicació, parlar des d’un mateix enlloc de jutjar, recriminar o atacar l’altre.\nAquesta entrada va ser publicada a Adolescents, Coaching, Educació, educacio emocional i etiquetada Adolescents, Assertivitat, Coaching, Educació emocional, Exercicis, negociacio el 3 Novembre 2010 per francescsedo.


Detenen Ignacio González, l'expresident de la Comunitat de Madrid\nL'operació és per la presumpta corrupció a l'empresa pública Canal de Isabel II\nper Redacció dimecres, 19 d’abril 2017 - 09:34h\nAgents de la Unitat Central Operativa de la Guàrdia Civil han detingut aquest dimecres l'expresident de la Comunitat de Madrid Ignacio González per suposats delictes de malversació, blanqueig de capitals i administració deslleial en el cas del Canal de Isabel II, l'empresa pública d'aigües de Madrid d'on ell era president del consell d'administració. González ha estat detingut per ordre del jutge de l'Audiència Nacional Eloy Velasco, que investiga un possible desviament de fons de l'empresa pública mitjançant la compra d'empreses que no tenien el valor que se li atribuïa. Entre elles, hi hauria l'adquisició de l'empresa Emissao, denunciada pel mateix Canal de Isabel II. Juntament amb González, la Guàrdia Civil ha detingut altres exresponsables del Canal de Isabel II que estaven sent investigats des de feia mesos.\nGonzález va ser president del consell d'administració del Canal de Isabel II entre el 2003 i 2012, abans de ser president de la Comunitat de Madrid. En aquesta època hauria fet diverses operacions de compra d'empreses a l'estranger (al Brasil i Colòmbia) que segons la Guàrdia Civil podrien amagar el pagament de comissions i desviament de fons del Canal de Isabel II.\nEntre altres, s'investiga la compra de l'empresa brasilera Emissao l'any 2013, que després de la seva sortida va ser denunciada pel mateix Canal de Isabel II, i on l'empresa pública hauria pagat més de 21 milions d'euros, una quantitat desorbitada per a una empresa que, segons les investigacions, quatre anys després només valia una quarta part d'aquest import. Els agents també investiguen l'empresa Inassa, dirigida per un estret col·laborador de González, així com dues empreses a Colòmbia. Les detencions s'han fet en paral·lel a una sèrie de registres que estan en marxa, i en l'operació es preveu la detenció d'una desena de persones.\nAQUESTA MATINADA: Moren 4.500 animals en un greu incendi en una granja del Penedès\nATENCIÓ: Mor massa jove Carmen Amorós


COM EDUCAR AMB LA TECNOLOGIA?: de setembre 2016\nAprendre a l'era digital\nActualment estem vivint un gran canvi evolutiu en l'era digital. És per això que hem de conèixer l'aprenentatge al segle XXI. Primer de tot, volem fer referència als redissenys dels espais d'aprenentatge. Hem deixat de banda les classes monòtones i hem passat a unes més dinàmiques i motivadores gràcies als nous aparells digitals. A causa dels canvis dintre de l'aula, el rol del professor també ha evolucionat. Aquest ha hagut d'adaptar-se a les tecnologies i aprendre a crear continguts innovadors. El professor és una persona que acompanya als alumnes, de manera amena i divertida amb nous mètodes i recursos. Per altra banda, el rol de l'estudiant també ha adoptat noves maneres de treballar a causa del canvi constant que viu la nostre societat, la introducció de tecnologies al seu dia a dia i la nova visió digital del nostre dia a dia i del nostre món.\nPer tant, considerem que el perfil professional de mestre ja no pot ser únicament transmissor de coneixements, sinó que ha d'assolir el paper de mediador, un paper més participatiu amb els seus alumnes. Ha de ser un element que proporcioni facilitat, ganes i motivació per aprendre, que creï nous continguts amb recursos nous més atractius per l'alumnat. Les TIC permeten que els alumnes tinguin una manera de treballar més participativa i que col·laborin més a l'aula. Per respondre la pregunta: com puc ser un educador del segle XXI?, hauríem de considerar diferents característiques com la creativitat, el dinamisme, la originalitat o la innovació a l'hora d'educar. L'educador és un pilar fonamental en el creixement de les persones i per aquest motiu, ha de ser coneixedor del món en el que viu, adaptar-se als canvis i estimar i esforçar-se en la feina que fa ja que és importantíssima per la societat i pels individus que està educant.\nActualment, la tecnologia està present en el nostre dia a dia. Convivim amb ella i la utilitzem gairebé en tot en el que fem. En el camp de l'educació, és una eina que està guanyant importància en els darrers anys i que cada cop és més àmplia la seva utilitat. En el passat, l'educació estava basada en la lectura dels llibres i en l'escriptura manual. Gràcies a l'avanç tecnològic, tot això ha canviat. Avui en dia, podem educar de maneres molt diverses. A banda de llegir, escriure i parlar, s'han afegit altres tipus de processos comunicatius com la visió d'imatges i vídeos, activitats utilitzant ordinadors, tauletes tàctils, apps, plataformes virtuals, gravacions de veu, etc. La classe ja no està reduïda a quatre parets, X alumnes i un horari determinat, sinó que un mestre pot impartir classe des de l'altra punta del món a través de videoconferències.\nEl llibre de text ja no és l'únic recurs d'aprenentatge de l'alumne, ja que hi ha més fonts per poder consultar i molts dels exercicis que realitza són utilitzant noves tecnologies. Les activitats educatives actuals combinen diferents mètodes d'aprenentatge: visual, escrit, oral, textual, etc. gràcies a la tecnologia. A causa de tot això, l'educació actual està molt més plena de contingut, de recursos i de mètodes d'aprenentatge. Cada cop, el ventall d'oportunitat per ensenyar i per aprendre és més ampli i molt beneficiari tant per alumnes com per mestres. En conclusió, l'alfabetització multimodal és un fenòmen que cada cop està més estès en el món educatiu i considerem que és necessari incloure tecnologies al procés d'aprenentatge dels nostres futurs alumnes ja que ho considerem primordial per ampliar els horitzons, metes i fites de la seva etapa educativa.


Obmud actuarà al sopar del 10è aniversari de Dones d’Empresa\n06/03/2018 a les 10:49\nEl jove duet format pel vilanoví Carles Vallès i Clàudia Añor, conegut pel seu pas pel concurs musical de TV3, Oh Happy day, on van arribar fins a les semifinals, serà l’actuació estel·lar de la nit. De mica en mica es van desvetllant les sorpreses que composaran el guió del sopar del 10è aniversari de […]\nMagda Oranich al Sopar anual de Dones d’Empresa\n26/02/2018 a les 11:45\nSopar anual de Dones d’Empresa, 16 de març, al Melià Sitges La Gent d’Empresa, elles i ells, no s’han de perdre el sopar de Dones d’Empresa, que enguany tindrà lloc al Melià Sitges, divendres 16 de març. Aquesta serà la desena edició de la trobada anual que organitza el col·lectiu vinculat a la FEGP. Entre […]\nDones d’Empresa es presentava a la Factoria de la Fira\n15/11/2017 a les 14:09\nLa primera xarxa d’empresàries i directives del Gran Penedès es va presentar en el marc de la Fira de Novembre i dins la programació de la Factoria de la Fira de la FEGP.\nEl Congrés de Dones d’Empresa es consolida en la seva edició més internacional\n25/10/2017 a les 12:14\nRegina Llopis, arribada expressament de Silicon Valley, va posar la nota més internacional del programa congressual amb una ponència excel·lent al voltant del futur tecnològic de les empreses i del mercat laboral. Més de 30 ponents van passar per l’auditori de Neàpolis, a Vilanova i la Geltrú, els passats 20 i 21 d’octubre en el […]


L'església parroquial de Santa Maria, situada dins el terme municipal de Camós, ocupa un turonet entre el Matamors i el Revardit, amb una excel·lent vista sobre Banyoles i el pla1.\nL'edifici que té adossada la rectoria, és una capella d'origen romànic que antigament fou sufragània de l'església parroquial de Camós dedicada a Sant Vicenç1.\nLa primera notícia la trobem a l'any 1359, en què és esmentada en rfeferir-se al traspàs d'uns terrenys propietat de l'abat de Banyoles. El 1362 apareix en el Llibre Verd de la catedral de Girona, amb el topònim de Sancte Marie de Camonibus. L'any 1372 s'inclou dins una relació d'esglésies contribuents a l'estat, de Pere III. A partir de 1658 es conegué popularment com a capella de Camós de Santa Teresa, fent referència a l'altar dedicat a aquesta santa i consagrat al culte pel pare dominicà Vidalà. Al segle XVI sofrí modificacions i el 1906 fou reedificada amb l'aspecte actual1.\nEl temple ha sofert nombroses transformacions, una bona part de les quals s'han dut a terme sobre els murs de l'església romànica precedent o bé aprofitant el seu material. L'bra romànica es podria situar entre la darreria del segle XII i el començament del XIII, sense que hi hagi prou elements per confirmar-ho1.\n1 Catalunya Romànica Vol. V\nLlista d'articles en la categoria Santa Maria de Camós\nLes restes de l'absis romànic de Santa Maria de Camós, a la vista\t 03/05/2017\nDescobreixen l'absis de l'antic temple romànic de Santa Maria de Camós\t 02/02/2017


L’Ajuntament d’Igualada s’ha adherit al programa Apropa Cultura, que promou la inclusió social, facilitant l’accés a la programació cultural aquells ciutadans en risc d’exclusió. D’aquesta manera, els usuaris de les entitats socials igualadines tindran tarifes reduïdes i facilitats per a accedir a nombroses propostes culturals. Concretament, l’Ajuntament es compromet a reservar per aquestes persones un mínim d’un 2% de l’aforament del Teatre Municipal l’Ateneu i les tarifes que hauran de pagar aquests usuaris aniran des de la gratuïtat fins els 3 euros.\nLes entitats locals interessades a participar-hi s’hauran de donar d’alta al web www.apropacultura.cat. Un cop adherides, podran accedir també a activitats culturals de tots els municipis que formen part d’Apropa Cultura i podran reservar on-line les localitats a través del mateix portal web. Ho explica Sònia Gainza, la directora del projecte. Aquest dimecres una vintena d’entitats de l’àmbit social d’Igualada i comarca han conegut en detall en què consisteix el projecte Apropa Cultura. Una proposta que, l’alcalde d’Igualada, Marc Castells, ha definit com a únic.\nEl projecte Apropa Cultura va néixer l’any 2006 impulsat per l’Auditori. Actualment en formen part més de noranta equipaments culturals d’arreu del territori i més de 1.800 entitats i serveis socials de Catalunya estan registrats al programa i es beneficien de la seva oferta.


Els vigilants de seguretat de l’aeroport denuncien per esquirolaje a Trablisa i Aena | El Prat Llibertari\nAugust 16, 2019 in Actualitat, ECONOMIA\n«El personal de Trablisa denuncia la vulneració del seu dret de vaga amb la imposició de fins el 90% de serveis mínims decretats per part de la Delegació del Govern Espanyol o la vinguda de treballadors d’altres punts de l’Estat».\nx El Periodico\nEl comitè de vaga dels vigilants de seguretat de l’aeroport del Prat, ha presentat aquest dimarts una bateria de denúncies contra Trablisa i Aena per vulneració del dret a vaga. Respecte a la companyia han anat més enllà i han presentat també denúncia davant Inspecció de Treball per esquirolaje, ja que els representants dels empleats afirmen que l’empresa està portant personal d’altres bases per a suplir als vaguistes. Fonts del comitè de l’aeroport de Palma de Mallorca reproduïdes pel Periodico confirmen que els treballadors han rebut ofertes per a fer hores a la capital del Principat.\nEls representants dels treballadors de seguretat privada dels controls del Prat continuen la seva pugna amb l’empresa concessionària del servei, Trablisa, per a aconseguir les millores salarials que es van proposar amb la convocatòria de vaga. Després del revés del passat dilluns d’Inspecció de Treball, que va rebutjar tramitar per la via d’urgència la demanda de major transparència en la informació i condicions de treball de la plantilla, dimarts -durant el cinquè dia de vaga- van afegir un element de pressió per una altra via: han denunciat a Trablisa per esquirolaje.\nFonts del comitè de vaga afirmen que l’empresa està suplint els torns dels vaguistes -que cal recordar que són limitats, a causa d’uns serveis mínims del 90%- amb personal d’altres bases. A preguntes d’El Periódico, fonts del comitè d’empresa dels vigilants de seguretat de l’aeroport de Palma de Mallorca afirmen que els empleats de la base han rebut ofertes per a traslladar-se temporalment al Prat. “És una cosa bastant atractiva, perquè es facturen moltes hores”, han comentat aquestes fonts. També remarquen que la mobilitat entre bases és una cosa relativament habitual en el període estival, encara que reconeixen un pic de demanda cap al Prat per a aquestes dates.\nEls representants dels treballadors també s’han personat en els jutjats de primera instància del Prat per a denunciar tant a Trablisa, com a l’operador aeroportuari Aena, per vulneració del dret de vaga. Demanen que es conservin les imatges de les càmeres de seguretat per a poder apuntalar les seves acusacions de esquirolaje\n← Menys temps, més impacte: per què el turisme a Barcelona deixa una gran petjada de carboni al Prat?\nEl fracàs de la mediació aboca el personal d’Iberia a l’Aeroport de El Prat a una nova vaga la setmana vinent →


TEMPS D’ESTIU, per a persones majors de 18 anys amb discapacitat | Associació Oratge\n← Els Pirates de l’esplai marxen de COLÒNIES!!\nGRUPS DE SUPORT MUTU per a famílies →\nTEMPS D’ESTIU, per a persones majors de 18 anys amb discapacitat\nPublicat el 3 juny 2016 per Oratge associació\nBones, aquí us deixem la difusió de projecte “Temps de barri, Temps per Tu’’ que organitzem conjuntament amb l’ajuntament de Barcelona.\nQuè és “Temps de barri, Temps per tu” ? És un servei que ofereixen el Programa de Temps i Qualitat de Vida de l’Ajuntament de Barcelona, l’Institut Municipal de persones amb discapacitat i el Districte d’Horta-Guinardó, dirigit a famílies amb fills/es majors de 18 anys amb discapacitat.\nQuè ofereix als joves i adults?Un espai de lleure per a persones de més de 18 anys amb discapacitat, amb l’objectiu de realitzar activitats d’oci, aprofitant l’oferta de la ciutat i treballant alhora l’autogestió del seu propi temps, l’autonomia i la inclusió. (Oferta 15 places)\nDia: Del 4 al 15 de juliol (de dilluns a divendres)\nHorari: Tardes de 17 a 20:30h\nLloc(punt de trobada): Centre de Serveis Socials d’Horta (pl. Santes Creus, 8)\nQuè ofereix a les seves famílies? Ofereix temps personal mentre els seus familiars participen amb d’altres persones en activitats lúdiques de qualitat, adequades a les seves necessitats.\nQuè cal fer si coneixeu persones i/o famílies interessades? Empleneu la fitxa de derivació que s’adjunta i envieu-la, entre l’ 1 i el 20 de juny, junt amb el certificat de discapacitat de la persona a:\nNúria González i Pratdesaba, Tècnica en Discapacitats Servei de Promoció i Suport – IMD Dte. d’Horta Guinardó (Dill, Dij i div) Tel. 93 256 46 62 IMD (Dm i Dime) Tel. 93 413 27 88\nLa inscripció a l’activitat serà gratuïta, però el beneficiari assumirà el pagament d’aquelles activitats que tinguin un cost associat i el transport: aproximadament 10€/ setmana.( Es podran valorar situacions greus de dificultat econòmica).


Plataformes pujaescales | Siidon | Guttmann\nPlataforma que es desplaça per un carril guia al lateral de l’escala. Té un motor elèctric accionat des d’un comandament de pressió contínua que està a la plataforma i a la paret.\nPermet pujar o baixar trams d’escales de qualsevol longitud a persones amb qualsevol tipus d’ajuda tècnica per a la mobilitat.\nPersones amb problemes de mobilitat que els dificulten o impedeixen pujar o baixar escales.\nL’amplada mínima de l’escala ha de ser d’1 m. El sistema pot fer girs i desnivells. La normativa accepta aquest sistema com a solució per fer accessible un edifici. L’accés pot ser lateral o frontal.\nLift Confort és una empresa dinàmica que disposa d’un llarg recorregut dins del sector de l’ accessibilitat i la supressió de barreres arquitectòniques , oferint les millor solucions a totes les...\nDescripció: Rampa lleugera realitzada en alumini. Pesa només 3,3 kg. Sistema de transport portàtil amb dues nanses integrades. Funció : Pensada per poder superar desnivells domèstics dins i fora de...\nRampes manuals portàtils\nDescripció: Parell de carrils d’alumini amb laterals de seguretat. Es recullen i despleguen de forma telescòpica o plegable. Funció: Permeten salvar un desnivell petit (entre 30 i 40 cm) a una cadira...\nPujaescales de seient\nDescripció: Seient que es desplaça per un carril guia fixat al lateral de l’escala. Té un motor elèctric que s’acciona mitjançant una botonera de pressió contínua situada al mateix seient i a la...


M20 Marca 08 Planificació – HiBot\nACTIVITAT 3 M20 MARCA 08 Planificació MARCA noviembre 10, 2017 noviembre 10, 2017 by Irene Arroyo\nEn la darrere activitat, vam aconseguir solucionar els problemes que vàrem tenir al principi en l’organització a l’hora de repartir les tasques. Aconseguint així que tots els membres del grup treballéssim amb el mateix pes de feina.\nEn els comentaris dels professors i dels companys, van coincidir bastant en el fet que en l’entrada de la planificació faltava l’explicació de com ens havíem repartit les tasques de l’activitat. Així doncs, vam afegir el que faltava i aquest cop ja ho tenim en compte.\nTambé, en l’apartat de Prototips, el comentari del professorat ens va advertir que la proporció àuria que havíem aplicat al logotip no era correcte. Per tant, el primer que hem començat a fer en aquesta activitat ha sigut corregir aquest error.\nEn aquesta activitat, hem decidit continuar amb el mètode que hem estat utilitzant des del principi; ocupar-nos cadascú d’una tasca, depenent els rols que ens vam assignar al principi.\nLa primera tasca que hem realitzat, ha sigut solucionar els errors que teníem de la darrere activitat. Així que l’Adrià i en Mario s’han dedicat a crear la proporció àuria correctament del logotip. A més d’afegir l’explicació que faltava de la planificació de l’anterior activitat.\nPosteriorment, entre tot el grup hem discutit diversos temes necessaris per la continuació del projecte com; els colors definitius del logotip (en fons blanc i negre), la tipografia que s’ha d’utilitzar en els documents de la marca.\nUn cop solucionades les tasques que havíem de decidir entre tots, ens hem repartit les diferents parts del manual corporatiu per realitzar-lo amb més agilitat. L’organització ha sigut la següent:\n– Irene: preparar el document de presentació al client, el apartat del manual referit al color del logotip en Pantone, CMYK, RGB, RAL, HEX, o en negatiu i altres especificacions, i el de la tipografia corporativa de la marca.\n– Samar: índex i introducció del manual, els usos incorrectes i prohibits del logotip, i la correcció ortogràfica del manual\n– Mario: apartar de les aplicacions del logotip en papereria (targeta de visita, carta, sobre, carpeta corporativa, bolígraf) i també en bosses, stand i web.\n– Adrià: apartat de l’esquema introductiu del logotip (retícula, proporcions àuries, espais de seguretat, reproducció mínima), i maquetació del manual\nSobre la planificació, no ens van trobar cap error en concret, però encara així l’hem tornat a repassar per si podíem aclarir millor alguna fase del projecte.


Manchester City FC - FC Barcelona: Bellesa i poder - FC Barcelona\nHomeFutbolPrimer EquipNotíciesManchester City FC - FC Barcelona: Bellesa i poder\nManchester City FC - FC Barcelona: Bellesa i poder\n20.45 h, La1 i TV3: El City i el Barça enceten l’eliminatòria més atractiva dels vuitens de Champions Sobre la gespa de l’Etihad Stadium s’hi reunirà una autèntica constel·lació d’estrelles Els anglesos disputen aquesta ronda per primer cop, mentre que el Barça ha arribat a les sis últimes semifinals\nIniesta celebra amb Messi un gol de l'argentí contra el Sevilla / FOTO: MIGUEL RUIZ - FCB\nDes del desembre, quan es va celebrar el sorteig dels vuitens de la Champions League, s’ha parlat moltíssim del Manchester City-Barça. Segurament és l’eliminatòria més atractiva d’aquesta fase. L’ambiciós projecte anglès es topa amb la fiabilitat dels catalans, presents en les últimes sis semifinals de la màxima competició continental. Els uneix un potencial ofensiu descomunal i, amb l’arribada de Pellegrini a la banqueta 'citizen', la predilecció pel futbol d’atac. Ha arribat el gran dia.\nEl Barça s’hi presenta molt a prop de com volia ser-hi. En els tres últims partits contra el Sevilla, la Reial Societat i el Rayo ha assolit un joc i uns resultats propicis per a la seva confiança. A més, Martino té gairebé tota la plantilla a la seva disposició. Només Cuenca i Dos Santos es van quedar a Barcelona. Neymar, en canvi, va reaparèixer dissabte passat mostrant que es troba plenament recuperat de la seva lesió.\nEl Manchester City, per la seva banda, afronta per primera vegada a la seva història uns vuitens de final de la Lliga de Campions. Tot i això, no es tracta d’un equip inexpert. En poc temps ha pogut fitxar Kompany, Touré Yaya, Silva, Navas, Negredo... És un conjunt ple d’estrelles en totes les línies i amb molts vells coneguts de la Lliga espanyola. Començant per l’entrenador Manuel Pellegrini. El xilè té la baixa segura de Kun Agüero i el dubte de Fernandinho, clau al migcamp.\nAquest vespre els dos equips buscaran el millor resultat possible per sentenciar a la tornada al Camp Nou. Per part dels blaugranes, marcar a l’Etihad pot significar un pas de gegant. Els gols seran avui un tresor.


Cultura umh » Què és CulturaLab?\nArtCulturaLabQuè és CulturaLab?\nMolt més que visites guiades\nCulturaLab, és el laboratori de cultura i mediació artística de la Universitat Miguel Hernández d’Elx.\nÉs una iniciativa del Vicerectorat de Cultura que desenvolupa, a partir de cadascuna de les exposicions que se celebren en la Sala Universitas (Edifici de Rectorat i Consell Social de la Universitat Miguel Hernández d’Elx), un programa d’activitats didàctiques amb l’objecte de fomentar i despertar l’interès del coneixement de l’art contemporani mitjançant la realització de diferents tasques formatives, tals com a visites dinamitzades [que no guiades], o la pràctica experimental en l’aplicació de les tècniques pròpies de cadascuna de les exposicions.\nEl desenvolupament de pensament crític entre les persones visitants, així com entendre l’espai expositiu com un lloc per a pensar, sentir i participar de l’art des de dins, al costat d’unes maneres pedagògiques inspirades en la vivència dels aspectes més lúdics del procés artístic són objectius fonamentals en cadascuna de les activitats didàctiques que es duen a terme. Aquestes experiències són gratuïtes i estan obertes a tot tipus de públic, generant, d’aquesta manera, resultats i vivències diverses que enriqueixen l’acte d’entendre l’art.\nPer a açò, es realitzen 3 actuacions principals:\nPissarra: Sinopsi visual de l’activitat al costat de l’entrada de la Sala Universitas.\nBricoLAB: Videotutorial sobre una tècnica o procediment artístic utilitzat en l’exposició.\nActividad Didáctica: Que comprèn una visita dinamitzada, una activitat sobre la teoria i una altra sobre la tècnica.


La recerca del càncer infantil com a regal d’aniversari\nCarlos Cosín converteix el seu 60è aniversari en un acte de captació de fons per a l’Hospital Sant Joan de Déu Barcelona\nCarlos Cosín va visitar el laboratori d'Oncologia de l'Hospital Sant Joan de Déu Barcelona\nSegurament hi ha poques coses més boniques que celebrar amb la teva família i els teus amics que heu compartit un any més de vida i agrair-los d’alguna manera que siguin a prop teu. Però si, a més a més, t’atures un moment, penses en les persones que es troben en una situació difícil i decideixes ajudar-les, segurament aquesta celebració de la vida pren un sentit molt més transcendental.\nCarlos Cosín va celebrar el seu 60è aniversari pensant en els valents que lluiten i hauran de lluitar contra el càncer infantil. Per això, va decidir convertir la seva festa, amb més de 170 convidats, en un acte de captació de fons per a la recerca que duem a terme al nostre hospital. El seu regal va ser aconseguir 10.000 euros per avançar en el coneixement i el tractament d’aquesta malaltia.\n“Volia retornar a la societat part del que m’ha donat”, va explicar Cosín durant la seva visita al laboratori d’Oncologia de l’Hospital, on es va interessar pels projectes de recerca que es realitzen, gràcies sobretot a les donacions de particulars i empreses. El seu perfil científic, la importància que dona a la investigació i el fet de ser avi i pensar en el futur dels més petits van fer decidir-lo en el destí de la seva donació.\nCada vegada més persones generoses, com el Carlos Cosín, converteixen les seves festes d’aniversari en un gest solidari, on el regal és veure créixer els infants.\n2019-04-01 La recerca del càncer infantil com a regal d’aniversari


'Foc i Sang', l'esperat nou lliurament de George R. R. Martin L'illa dels llibres -\nInici Notícies Actualitat ‘Foc i Sang’, l’esperat nou lliurament de George R. R. Martin\n‘Foc i Sang’, l’esperat nou lliurament de George R. R. Martin\nL’autor de Cançó gel i foc’ publica una nova novel·la on narra la història dels Targaryen.\nFins a l’abril de 2019, HBO no estrenarà l’esperat desenllaç de la sèrie ‘Joc de trons’. Els lectors de ‘Cançó de gel i foc’ l’aclamada sèrie de novel·les de George R. R. Martin esperen el desenllaç del seu autor amb noves novel·les.\nDe moment sembla que Martin vol fer esperar als seus lectors més fidels, però els hi ofereix en canvi una història on explica la història dels Targaryen, la dinastia que va regnar a Ponent 300 anys abans de l’inici de Cançó de gel i foc’ Segles abans que tinguessin lloc els esdeveniments que s’expliquen a «Cançó de gel i foc», la casa Targaryen, l’única dinastia de Senyors Drac que va sobreviure a la Maledicció de Valyria, es va assentar a l’illa de Rocadrac.\nPer l’autor segons explica en un vídeo promocional de l’editorial la novel·la ‘és una crònica dels reis Targaryen de Ponent i aporta un context i un rerefons al que succeirà a ‘Cançó de gel i foc”’.\n‘Foc i sang’ (Alfaguara/Plaza&Janés) és el primer volum d’una bilogia on s’explica amb gran detall la història d’aquesta família: començant per Aegon I Targaryen, creador de l’icònic Tron de Ferro, i seguint per la resta de les generacions de Targaryens que van lluitar ferotgement per conservar el poder, i el tron, fins a l’arribada de la guerra civil que gairebé els va fer desaparèixer.\nQuè va passar realment durant la Dansa de dracs? Per què era tan perillós apropar-se a Valyria després de la Maledicció? Com era Ponent quan els dracs dominaven el cel?\nEl narrador de la història és Gyldayn, un mestre erudit de la Ciutadella que George R R Martin defineix com ‘un ancià peculiar i rondinaire, amb opinions fermes sobre els personatges històrics sobre els quals escriu, amb comentaris que poden impregnar subtilment el text”. Aquests punts de vista particulars per Martin assenyala que ‘No puc garantir-ne la seva autenticitat’. L’erudit s’erigeix com el gran narrador de la crònica dels Targaryen.\nSobre els Targaryen, l’autor assegura que eresn ‘persones amb habilitats extraordinàries i d’extraordinària bellesa física’ i sobre la seva qualitat humana ‘n’havia de bons i de dolents i sovint bojos, producte de generacions d’incests’ i afegeix que ‘No eren deus, eren persones però d’un llinatge característic amb unes aptituds molt diferents que podrien ser bones o dolentes”.\nLa novel·la compta amb unes 80 làmines inèdites de Doug Wheatley que acompanyen al text de George R. R. Martin\nArticle anteriorAvançament editorial amb les primeres pàgines ‘Els camins de la llum’ de Coia Valls\nArticle següentUs oferim les primeres pàgines de ‘Fungus’, la nova novel·la d’Albert Sánchez Piñol


JORNADES CULTURALS “UN JOC D’OUS” | ZER El Llierca\nEl dimecres dia 21 i dijous 22 de març de 2018 vàrem celebrar les Jornades Culturals com ja ve essent una tradició a la nostra ZER . Aquest any portaven per títol “Un joc d’ous” i anaven dedicades, com el seu nom ja indica, als ous.\nEnguany varen ser organitzades per l’escola Montpalau d’Argelaguer amb activitats per a tota la ZER EL LLIERCA.\nEl matí del dimecres ens vàrem reunir tots els alumnes i mestres a l’aula de Cicle Superior on la Gallina Quica (el mestre Martí) , mare del pollet Quico, ens va presentar les Jornades Culturals. Va ser un moment molt divertit quan va aparèixer la ”gallina Quica” però també els/les nens i nenes van escoltar molt el que la gallina Quica els va explicar sobre els ous .\nSeguidament els alumnes van anar a les seves aules i vàrem realitzar activitats diverses segons les edats.\nLes mestres d’EI i CI vàrem fer 3 grups d’alumnes i vam preparar 3 aules per a realitzar activitats diferents on els alumnes anaven passant. Les activitats que se’ls va proposar foren un joc de memory (animals que neixen d’ous), un conte ( L’Ou del Mussolet) i una activitat d’observació i mesura de diferents ous (de guatlla, d’oca, d’estruç, de gallina, de periquita ….).\nDesprés del pati, vàrem fer 4 grups, també de diferents edats, ja que hi havia l’Eva, mestra de música, i vam realizar un joc de pistes on l’objectiu era aconseguir plomes per a una “gallina desplomada”. Al final les hi vam col.locar i van poder jugar amb un joc d’una gallina, amb ous i plomes.\nI a la tarda vàrem inicar una activitat plàstica . Amb unes oueres es confecionaren unes gallines i se’ls col.locava damunt uns ous durs tenyits de colors . L’activitat resultà molt vistosa.\nEls alumnes de CM i CS ens vam repartir en quatre grups i vam anar a visitar Ca la Seca, el Cafè Roc i el Casino. Allà ens van contestar un qüestionari sobre els ous. Posteriorment, van fer el buidatge, juntament amb el qüestionari de la cuina de l’escola i es van posar en comú les respostes i es van elaborar uns gràfics.\nA la tarda vam fer Art i Ous, una activitat d’educació plàstica, en la qual es podien visualitzar dues imatges d’arquitectura famoses relacionades amb els ous.\nEl matí del dijous, tots els alumnes de l’escola vàrem començar amb experiments molt interessants. Els alumnes en gaudiren molt.\nDesprés del pati els alumnes per classes varen realizar una activitat on es podia observar el cicle de vida d’un ou. L’activitat fou molt entretinguda i alhora pedagògica.\nPer acabar les Jornades Culturals els mestres varen amagar ous de xocolata pel pati i, els alumnes, els més petitons acompanyats dels més grans, els havien de trobar amb l’ajuda d’un plànol. S’ho van pasar molt bé.\nVàrem acabar acompanyats amb l’ukelele d’en Pep amb cançons de gallines. Ah!!! i la gallina Quica va tornar a aparèixer per tal de repartir a tots i a totes els ous de xocolata. Eren boníssims!\nPer descarregar les fotos premeu aquí.\nSOS: El fons marí s’està convertint en un enorme abocador – Cicle mitjà\nMENÚ MES DE MARÇ – Escola Joan Roura i Parella\nMercè Hortalà i Vallvé en Dia Escolar de la No violència i la Pau, DENIP


L'alternativa a la mascareta, l'OriginalBuff Filter Tub - La Neu\nTal com parlàvem fa uns dies, aquesta temporada de neu, tindrà un denominador comú a totes les estacions d’esquí de Catalunya, Andorra, Catalunya Nord i el Pirineu d’Aragó: la presència de les mascaretes als accessos dels remuntadors i altres zones. La lluita contra el contagi del Covid19 ens ho imposa. La gent de Original Buff ens proposen una alternativa homologada per seguir les normes però amb millors prestacions.\nCreat i dissenyat per a tots aquells amants del mític tubular Original, la marca d’accessoris per a coll i cap presenta el nou BUFF Filter Tube. Aquest innovador producte és l’alternativa perfecta a les màscares higièniques convencionals i, entre les seves característiques principals, compta amb un sistema de filtres reemplaçables i un disseny ergonòmic que ofereix un ajust òptim.\nCom passa amb la BUFF Filter Mask, els filtres reemplaçables d’aquest nou tubular han estat desenvolupats i fabricats a Alemanya per Ahlstrom-Munksjö, i compleixen amb els requisits de funcionament d’eficàcia de filtració bacteriana i *respirabilidad de la norma de màscares quirúrgiques (EN14683: 2019 Tipus I i II), amb un 98% d’eficiència de filtració bacteriana i alta respirabilitat.\nLa tecnologia HeiQ V-Block, un tractament antimicrobià aplicat en la butxaca interior, protegeix el producte de microbis i gèrmens. Aquest tractament dura fins a 30 rentades a 60 °C. El BUFF Filter Tube està fabricat a Barcelona amb un 95% de polièster reciclat. A més, aquest tubular multifuncional és especialment adequat per a la temporada de fred ja que no sols és segur, sinó que també és càlid i molt còmode gràcies al seu disseny sense costures. Fins i tot després d’un ús prolongat, l’usuari no sent punts de pressió incòmodes. A més, aquest model es pot emportar de múltiples formes. El nou BUFF® Filter Tube està disponible a la seva web i properament a les botigues físiques, amb dues talles i 12 colors diferents per a adults i talla única i 5 estampats diferents per a nens. Preu: des de 21,45€.


Què és l'Estalvi Ètic de Colonya Caixa Pollença\nQuè és l'estalvi ètic?\nL'Estalvi Ètic permet establir relacions entre les persones estalviadores i les emprenedores amb el fi de finançar projectes que tinguin objectius de benestar social i que siguin sostenibles.\nÉs un model que situa l'ètica i la solidaritat en el nucli central de les finances i de l'economia posant-les al servei de les persones. Es tracta de fer compatible la rendibilitat econòmica i financera amb la consecució d'objectius socials i ambientals. Incorporem una perspectiva ètica al conjunt del procés de finançament: adoptar criteris ètics significa incloure el benefici social i l'interès compartit en la presa de decisions.\nPosem a l'abast de la ciutadania, estalviadors i emprenedors, els instruments financers necessaris per ajudar a resoldre problemes socials i mediambientals, contribuint així a una societat més justa i sostenible, aquest és l'objectiu de l'Estalvi Ètic.\nPossibilitem als impositors conèixer el destí dels seus estalvis, que necessàriament es faran servir per finançar iniciatives econòmiques que es dediquin a erradicar la pobresa, l'atur, l'exclusió social o també la defensa del medi ambient i la sostenibilitat dels recursos, iniciatives econòmiques sostenibles, tant social com mediambientalment.\nCanalitzem l'estalvi d'aquelles persones que són conscients de l'ús que volen que es faci dels seus doblers, un ús socialment responsable, cap a inversions que afavoreixin la cohesió social i el desenvolupament sostenible, generant plusvàlua social o ecològica. Introduïm l'ètica i la solidaritat dins d'un producte financer.


Visitants: ETNOBOTÀNICA I GESTIÓ DE FLORA I BIODIVERSITAT EN ELS SISTEMES AGROECOLÒGICS\nConcepte d'etnobotànica i la seua aplicacio en el desenroll rural i l'agroturisme. Metodologia dels estudis etnobotànics i la seua implicacio en el desenroll rural. Gestio de la flora adventicia en agroecologia. Aprofitament, gestio, i llegislacio dels recursos silvestres per a la seua conservacio. Factors que amenacen la vegetacio i la seua relacio en el desenroll rural. Concepte de biodiversitat en els sistemes egroecològics i la seua relacio en l'agricultura i el desenroll rural sostenibles.


La Cervantes dedica un portal a l'Asociación Internacional Siglo d'Or. Actualitat Universitària\nFundada en 1987, l'AISO és una entitat de caràcter científic i professional, que té com a objectiu impulsar l'estudi i la recerca sobre la literatura, la llengua, l'art i la civilització a Espanya i en el món hispànic durant els segles XVI i XVII. Compta amb una extensa nòmina de socis, professors, investigadors i estudiosos, de molt diversos països d'Europa, Amèrica del Nord i del Sud i Àsia.\nEl nou portal de la Cervantes ofereix una via d'informació sobre l'AISO i proporciona alguns instruments pertinents i les publicacions digitalitzades dels socis que vulguen posar-les a la disposició dels investigadors i estudiosos. El catàleg, que anirà incrementant-se gradualment, consta de 300 documents, una galeria d'imatges i una recopilació d'enllaços a espais de diferents associacions, institucions i centres de recerca de perfil similar al de l'AISO.\nLa Fundació Biblioteca Virtual Miguel de Cervantes es va constituir en 2001 i el seu patronat està presidit per Mario Vargas Llosa (premi Nobel de Literatura en 2010). La Fundació gestiona la Biblioteca Virtual Miguel de Cervantes, la Càtedra Vargas Llosa i el Centre de Competència en Digitalització Impact. La Biblioteca Virtual Miguel de Cervantesva nàixer en 1999 per iniciativa de la Universitat d'Alacant, el Banc Santander, a través de la Divisió Global Santander Universitats, i la Fundació Botí. Actualment ofereix en Internet lliure accés a més de 170.000 registres bibliogràfics. Ha obtingut el premi Stanford per a la Innovació en Biblioteques de Recerca.


Demandes del partit conservador a May perquè fixi la data de la dimissió\nDemandes del partit conservador a May perquè fixi la data de la seva dimissió\nEl comitè de la representació parlamentària del partit Conservador britànic, ha demanat a la primera ministra que fixi una data per a la seva sortida\nEl president del Comitè 1922, el comitè de la representació parlamentària del partit Conservador britànic, ha demanat a la primera ministra del país, Theresa May, que fixi una data per a la seva dimissió davant la impossibilitat d’aprovar l’acord de Brexit gestionat amb Brussel·les.\n‘Em resultaria molt estrany que la trobada de la setmana que ve amb la primera ministra no acabés amb un enteniment clar sobre la seva data de sortida’, ha declarat Graham Brady a la cadena BBC. May ha promès d’abandonar el poder quan es ratifiqui l’acord.\nBrady creu que May s’ha mostrat reticent a l’hora d’anunciar la seva sortida del poder a causa de l’obstacle que podria representar per a aconseguir un acord definitiu. ‘Li preocupa que si estableix determinat calendari (per a la seva sortida), el Parlament es mostraria encara menys procliu a aprovar un possible acord’, ha estimat.\nLa tensió interna dins del partit Conservador és a un punt àlgid després de la incapacitat de May per a garantir la sortida de la UE abans de la data límit inicial del 29 de març. De fet un dels principals mecenes de la formació, Jeremy Hosking, va anunciar aquesta setmana la donació de 200.000 lliures al partit de l’euroescèptic Nigel Farage en entendre que les eleccions vinents europees de maig s’han convertit en un segon referèndum ‘de facto’ sobre la permanència del país en el bloc europeu.


Catà (CUP): “Votem per no rendir-nos davant de res ni de ningú” | Ràdio Calella Televisió\nJan Catà, de l’esquerra independentista, ha estat un dels representants municipals més matiners a l’hora d’exercir el seu dret a vot en aquestes eleccions al Parlament de Catalunya, en la qual la CUP es presenta amb una llista encapçalada per Carles Ribera.\nEl regidor portaveu de la CUP a l’Ajuntament de Calella ha votat poc després de les nou del matí a l’Escola Pia. També ha parlar de la participació, que s’espera alta; assegurant que això permetrà tenir una radiografia molt clara de les aspiracions polítiques dels catalans.\nLa CUP va ser la cinquena força política més votada a les catalanes del 2015. Va obtenir 744 vots, el 7,96% dels 9.364 vots emesos. La participació en les últimes eleccions al Parlament de Catalunya va ser del 75,36%.\nSegüent 21D: Ciutadans confia en una alta participació\nAnterior 21D: La participació s’eleva fins al 8,88% en la primera hora de votacions a Calella


Entrevista a Ramon Margalef - Revista Mètode\nAmb motiu del centenari del naixement de Ramon Margalef, recuperem aquesta entrevista que li va fer Martí Domínguez i que va ser publicada originalment al setmanari El Temps (16 de desembre de 1991).\nRamon Margalef em rep al corredor de la Facultat de Biologia de Barcelona. Ràpidament em condueix al seu despatx, una cambra d’unes dimensions irrisòries: difícilment cabem els dos, quan arriba el fotògraf haurem d’eixir-ne fora. Se’n riu de l’estretor i mostra uns ullets blaus, esfumats, una mica cansats: «Enguany és el darrer any que estic com a catedràtic emèrit, l’any vinent em trauran fora», assenyala sense pena, quasi sarcàsticament. Em mira amb expectació: Ramon Margalef experimenta una mena de «reserva-temor» envers els periodistes, i encara que li explique que sóc biòleg, ell continua tenint dubtes. «És que una vegada aparegué amb grans titulars que Ramon Margalef deia que l’ecologia tenia molt a veure amb la prostitució i això va provocar un gran rebombori, i els meus fills em preguntaven: “Pare, com és que has dit això?”. I jo, és clar, no havia dit res d’això, havia dit una altra cosa…». Parlem amb Ramon Margalef seguint la vella estructuració dels grecs, que dividien la natura en quatre elements: l’aigua, la terra, el foc i l’aire.\nParlem del mar, senyor Margalef… Per què, com deia Cavanilles, el mar és sempre interessant?\nPerquè és on millor es pot observar el funcionament de la vida. Té una dinàmica rapidíssima en relació amb la Terra. Per a un biòleg és senzillament fascinant.\nVostè ha definit la Mediterrània com «un mar fet a escala humana»…\nSí, és un mar petit, semblant al de les Antilles. Tanmateix, això és alhora contraproduent, perquè en dificulta la regeneració, la neteja.\nPerò vostè sempre ha mantingut, contra la tesi de molts ecologistes, que la Mediterrània no està en perill.\nÉs clar… Les anàlisis són significatives. No obstant això, la costa està moll maltractada, però, a l’alta mar, les aigües encara són netes. De tota manera, els periodistes busquen que els diguem: «La Mediterrània es mor! Però no patiu, la salvarem! El govern i jo la salvarem!». Doncs no, la Mediterrània té alguns problemes locals de contaminació però res extraordinàriament alarmant. Quan el problema ecològic al món siga tan important per aconseguir fer del Mediterrani un mar mort, veritablement mort, el món tindrà poques possibilitats de supervivència. El mar és un testimoni excepcional de l’estat de la biosfera.\nPerò la Mediterrània cultural, la Mediterrània ètnica, fins i tot la geogràfica descrita per Braudel o Deffontaines, ja no és la mateixa d’abans…\nSí, això, està més malament, culturalment sí que podríem dir que la Mediterrània és cada dia més morta. Però aquesta situació estem estimulant-la cada dia nosaltres, induint el turisme a quedar-se a la nostra costa.\nI no creu que, llavors, les seues declaracions en què resta importància a l’assumpte del Mediterrani poden ser contraproduents, i poden induir a una major destrucció de la costa…\nAquí hi ha una cosa molt arriscada en la nostra societat: les bones intencions no justifiquen mai una mentida. S’ha de mantenir una mica el rigor científic. I a més jo no sóc un polític. És totalment inacceptable que per alleugerir una mica la pressió ambiental, la merda sobre el Mediterrani, digués que el Mediterrani és mort… Estem en una època en què les coses es poden dir pel seu nom. No crec que siga bona política motivar la gent amb coses que no són veritat. Pots dir-ho clarament: el Mediterrani no és mort!\nPerò Cousteau en una entrevista a El Temps s’oposava a les seues declaracions i, malgrat reconèixer el seu prestigi professional, assenyalava que s’enganyava i que al Mediterrani li quedaven tan sols uns pocs anys de vida…\nDes d’aquesta perspectiva tot està en perill: està en perill la Terra! I a més és fàcil dir-ho. És el que tothom vol sentir. Però aquestes declaracions no aporten res de nou, ni de positiu; no pretenen aportar cap solució. I, a més, això que diu Cousteau és mentida… Volem dades: quants abocadors incontrolats hi ha a la Mediterrània, o, més fàcil encara, quanta gent ha orinat –és una suma senzilla– en estiu a la Mediterrània… Ens interessen aquests tipus de dades i no els discursos sensacionalistes. És un mal recurs utilitzar mentides per a obtenir resultats.\nQuina opinió li mereix Cousteau?\nNo, Cousteau ha estat una bona cosa: ha creat molts aficionats, com també va passar amb Rodríguez de la Fuente. Però és la classe de persona a qui agrada entrevistar els periodistes: gent que empra grans paraules i preveu situacions catastròfiques. Cousteau no ha entrat en el món de la política, però sí que ho ha fet en el món de l’espectacle. I això és molt més divertit i dóna més diners… Ha, ha, ha,… S’ho passa molt bé!\nCom troba la situació dels parcs naturals catalans? Sembla que passa un poc com a València, que es protegeixen zones i després no es doten dels mitjans adequats. El director del parc natural dels aiguamolls de l’Empordà ja ha protestat algunes vegades contra l’administració…\nBé, no sé com està la situació a València. Ací, a Catalunya, el problema de conservació de la naturalesa, la política de parcs hauria d’estructurar-se en parcs una mica extensos, i després –i insisteixo en aquest tema, és una de les meues manies– n’hi ha petits paratges, retalls de paisatges que estan abandonats, i què no obstant podrien ser recull de moltes plantes i animalets… Per altra banda, caldria fer una homologació amb les lleis europees; després ha d’haver una política intel·ligent de gestió del parc natural en general, la major part de gent que hi acudeix experimenta un interès molt relatiu, i aleshores convé no obrir massa carreteres pel parc. N’hi ha sovint la visió equivocada per part del gestor «d’obrir el parc als ciutadans!» i fan de l’espai a protegir una carretera. Cal fer tot el contrari, i d’això saben molt els americans: cal fer una llarga carretera per la perifèria, que faça moltes voltes sobre ella mateixa, i que al visitant li faça la impressió que realment visita el parc. I conservar intacte el centre, impedir l’entrada al gruix de visitants.\nI, en general, la majoria dels ajuntaments s’oposen a la creació d’espais protegits en els seus termes.\nAixò no fa sinó confirmar la falta d’imaginació de la gent. La visió tercermundista, la mentalitat primitiva, d’aquests ajuntaments. Un parc natural atrau un amplíssim nombre de visitants que en algun lloc han de menjar, dormir… És una font d’ingressos extraordinària que la gent incomprensiblement no arriba a explotar.\nS’ha intentat ampliar el Parc Natural d’Aigües Tortes, però hi ha hagut greus problemes…\nBé, el cas d’Aigües Tortes és més complicat del que es pensa. Un diari em va preguntar sobre aquesta qüestió, i vaig assenyalar que era un assumpte molt difícil de solucionar… I això em va valdre una felicitació per part del govern… Quina vergonya! Ha, ha, ha… Vull dir que el problema d’Aigües Tortes és una situació produïda per Icona; aquests problemes són una herència d’aquesta institució… En general, la gent s’ha mogut entre l’immobilisme, en què fan el menys impossible, i, per altra els grans discursos, per exemple, «el mar es mor», ha, ha, ha… Però durant molt de temps no s’ha fet realment res.\nI passem a un altre element: el foc…\nAh, Déu meu! Us heu quedat sense res, allí, a València! Ací, també hi ha hagut incendis…\nI encara el conseller de Medi Ambient Antoni Escarré es permet dir que el foc és un element natural en els ecosistemes mediterranis…\nBé, és normal que a la Mediterrània hi haja incendis. Als Estats Units s’ha estudiat bastant: hi ha algunes espècies endèmiques que depenen del foc, i allí fins i tot, cremen algunes zones per afavorir aquestes espècies. Però, és clar, ací es crema massa… El problema fonamental és que no es permet que es consolide el bosc madur, s’hauria de tenir més cura d’aconseguir un bosc madur, i el bosc oportunista de pi blanc crema molt.\nCom està l’aire, senyor Margalef?\nÉs una d’aquestes coses que no tenen més remei que estar malament… Les plantes redueixen compostos de carboni, de sofre, i de nitrogen; si les plantes es cremen i es destrueixen és natural que aquests productes oxidats resten a l’atmosfera. Amb el sofre i el nitrogen com a contaminants, amb la quantitat de carboni i de petroli que cremem és inevitable que l’atmosfera estiga contaminada.\nVostè comenta que és més preocupant aquesta situació de l’atmosfera que el problema del forat de l’ozó.\nSí, la combustió, a més d’aquests productes, va produint l’efecte hivernacle, que a la llarga pot originar greus problemes a la humanitat.\nI la contaminació als Ports de Tortosa?\nSí, és el mateix. La combustió de carbó per part d’Endesa produeix un alt nombre de productes sulfurants que són els que produeix aquesta contaminació als Ports.\nA vostè li pareix llavors que és la central d’Andorra…\nSí, sí, sí. N’estic segur.\nVostè a pesar de ser ecòleg, no es considera ecologista.\nBé, els ecologistes són importants, perquè promouen la conscienciació, i tan sols en aquests casos m’hi trobe prop. Però no estic gaire d’acord en els mitjans que empren.\nI què opina dels ecologistes que arriben al poder?\nEls ecologistes haurien d’estar sempre a l’oposició, Quan es domestiquen massa… malament!\nI per què participen tan poc en la vida cultural els científics?\nLa mentalitat de la ciència és molt diferent de la de l’art. Una obra d’art és una obra d’art. En canvi, la ciència és sempre un tempteig…\nVostè no es considera, llavors, un intel·lectual…\nNo, no… la meua mentalitat s’assembla a més a la d’un pescador, a la d’un fuster, a la d’un d’aquells pagesos vells…\nQuin és el seu escriptor català preferit?\nAh! No ho sé… Crec que no en destaca cap.\nI el seu arbre?\nMai m’havien fet aquesta pregunta, em ve de sorpresa… potser el roure, el faig. Els caducifolis.\nSe’ns acaba el temps, en Ramon. Què és per a un ecòleg el temps?\nAh!… No ho sé!… És molt difícil de definir…\nJoan Fuster ho va definir de la següent manera: «Mentre dormiu us creix la barba, això és el temps». Què n’opina, està d’acord?\nNo, no, El temps no es pot definir… En tot cas podríem dir que el temps és allò que separa les coses perquè no passen juntes… És el que esponja la naturalesa del món… i si vols, el temps és aquesta esponja que és plena de cabells de la barba de Fuster, ha, ha, ha…\nEl vell pagès de la ciència\nRamon Margalef és un cultivador de la ciència –en el sentit exacte del terme–, un pagès, un llaurador del coneixement científic, constant i exigent. Des de fa més de quaranta anys cultiva el camp de l’ecologia, obtenint uns resultats àmpliament reconeguts per la comunitat científica internacional. Amb el pas del temps, Ramon Margalef s’ha convertit en un prodigiós coneixedor dels cicles naturals, un magnífic savi del funcionament de la natura, que observa -amb una tristesa desemparada i tàcita- la progressiva destrucció del món\necologiamar Mediterraniparcs naturalsRamon Margalef


Adverbis - Servei Lingüístic - Universitat Oberta de Catalunya (UOC)\nAlguns dels principals adverbis\ncom, bé, així, a poc a poc, de pressa, arran, sobretot, de mica en mica.\nFormats per adjectiu en femení + -ment: malament, sàviament, lleument, comunament, difícilment, contínuament, etc.\nD'afirmació sí, prou, també, àdhuc, així mateix, sens dubte, i tant, de debò, ben segur.\nDe negació no, tampoc, no [...] pas, i ara!, de cap manera.\nQuan hi ha més d'un adverbi en -ment, es poden deixar tots sencers o suprimir el sufix de tots llevat del primer, que ha de ser sencer. De totes maneres, la supressió del sufix -ment es fa en escrits més formals.\nL'esdeveniment l'ha afectat físicament i psíquicament [o físicament i psíquica] [i no pas física i psíquicament].\nAmb aquesta carta us volem saludar efusivament i afectuosament [o efusivament i afectuosa] [i no pas efusiva i afectuosament].\nProcuren mantenir l'ordre estrictament i severament [o estrictament i severa] [i no pas estricta i severament].\nEls adverbis bé i malament prenen les formes ben i mal, respectivament, quan precedeixen el mot que modifiquen.\nTot el que hi ha mal escrit s'ha de refer [i no pas malament escrit].\nÉs ben fet, però encara no ho podem ensenyar [i no pas bé fet].\nAmb les partícules mai, res, ningú, enlloc, tampoc, cap, gens (i les expressions en ma vida, en sa vida, ni un, ni l'una ni l'altra, etc.), si són en frase negativa, es posa l'adverbi no, ja que aquestes partícules per elles mateixes no tenen sentit negatiu, fora que vagin soles, sense formar part d'una frase. Tanmateix, cal recordar que sense no forma part d'aquest grup i, per tant, no s'hi ha d'afegir l'adverbi no.\nLa participació decau si ningú no vetlla perquè es mantingui [i no pas ningú].\nMai no el podran vèncer mentre estigui alerta [i no pas Mai].\nÉs un mal que cap remei no pot guarir [i no pas cap remei].\nEls gitanos, que tampoc no són tants, sempre són nombrosos [i no pas tampoc].\nEn sa vida no ha sabut respectar els altres [i no pas En sa vida].\nEnlloc no va ser tan feliç com en aquell poblet [i no pas Enlloc]\nAmb els adverbis de dubte (potser, tal vegada, probablement, etc.) el verb ha d'anar en indicatiu i no pas en subjuntiu.\nTal vegada s'equivoca, però l'heu d'ajudar [i no pas s'equivoqui].\nAixí que hi sigui tothom comença, perquè potser jo arribaré tard [i no pas arribi].\nS'han de fer servir les formes genuïnes d'adverbis o expressions adverbials (dret, a poc a poc, de mica en mica, com a màxim o a tot estirar, per força, de cara enlaire, a vegades, etc.) en comptes de les que són calcades incorrectament del castellà (de peu, poc a poc, mica en mica, com a molt, a la força, de cara per amunt, en ocasions, etc.) i s'han de distingir mentrestant de mentre, a dalt i a baix d'amunt i avall, massa i molt de gaire, força de molt, etc.\nLes coses van anar canviant a poc a poc [i no pas poc a poc].\nCom a màxim [o A tot estirar] n'admetran tres [i no pas Com a molt].\nSi no ho volen fer de grat, ho faran per força [i no pas a la força].\nImmediatament van posar el ferit de cara enlaire [i no pas de cara per amunt].\nMoltes vegades rebreu un fitxer adjunt amb el missatge [i no pas En moltes ocasions].\nTothom mirava l'actuació. Mentrestant, el lladre anava fent feina [i no pas Mentre].\nEstudiar no li ha agradat mai gaire [i no pas massa ni molt].\nEn aquest sentit, la situació actual no ha canviat gaire respecte a la de fa tres-cents anys [i no pas molt ni massa].\nEn aquesta pàgina, si anem més avall, trobarem l'enllaç que ens interessa [i no pas a baix].


EXCURSIÓ AL CONGOST DE MONT-REBEI (9 de juny) – Unió Excursionista de Matadepera\nEXCURSIÓ AL CONGOST DE MONT-REBEI (9 de juny)\nL’excursió l’hem programada pel dissabte 9 de juny. Farem la “Ruta de les passarel·les i Congost de Mont-rebei”, per entendre’ns “la postal”, o sia, el tram més bonic dels senders, deixant de banda les vies ferrades.\nSortida de Matadepera a les 6:45 hores des del Pavelló Municipal, porta costat Riera.,desplaçant-nos fins l’aparcament de La Masieta. Des d’aquí, un taxi de muntanya en portarà fins l’àrea de Montfalcó. Iniciarem des d’aquest punt el recorregut: són 8 km des de Montfalcó fins el punt d’informació La Masieta. El desnivell és de 463 m. de pujada i 560 m.de baixada i 3 hores de temps, sense comptar aturades. La dificultat és mitjana i no apta per a persones amb vertigen.\nCal portar esmorzar i dinar i inscriure’s a la UEM a l’e-mail uem@uem.cat o al nostre telèfon 608 096 668.\nNo Federats: hauran de pagar 4,50 € pel concepte Assegurança Temporal Obligatòria 24 hores de la FEEC i tots, socis i no socis, compartirem les despeses dels cotxes i el taxi.\nMatadepera, 9 d’abril de 2018\nExcursió al Canó D’Añisclo (Del 16 al 18 de juliol)\nPuig Neulós” (8 de juliol)


query_builder 29 desembre 2020 15:56\nEl Govern aprova el Programa anual d'actuació estadística per al 2021\nEl programa inclou 327 actuacions estadístiques, entre les quals destaquen la incorporació d’un conjunt de nous Indicadors com són els de l’economia blava, els indicadors dels ODS (Nacions Unides) que complementen l’actual bateria d’indicadors ODS (Eurostat) i els Indicadors Covid-19.\nTambé cal ressaltar la publicació dels resultats estadístics de la 3a edició de l’Enquesta econòmica dels serveis socials, els treballs de camp de l’Enquesta de Salut de la ciutat de Barcelona, l’Enquesta d’us del Temps i l’Enquesta de violència masclista a Catalunya\nEl Govern ha aprovat el Programa anual d’actuació estadística 2021 (PAAE 2021), que inclou totes les actuacions estadístiques d’interès de la Generalitat que s’han de dur a terme al llarg d’aquest any, en el marc del Pla estadístic de Catalunya 2017-2020 prorrogat per a l’any 2021.\nS’incorporen com a novetats els Indicadors de l’economia blava que integren informació sobre els sectors econòmics relacionats amb el mar (pesca professional i recreativa, aqüicultura, turisme marítim, activitats maritimorecreatives i esportives, transport marítim i ports, entre altres); els Indicadors Covid-19 que aporten informació sobre la situació i l’evolució de la pandèmia; els Indicadors dels objectius per al desenvolupament sostenible ODS de Nacions Unides a Catalunya amb la construcció d’un marc d’indicadors anuals que prenen com a referència la bateria d’indicadors de NU, i que constitueixen un complement al sistema d’Indicadors ODS d’Eurostat que ja s’estan publicant i que proporcionen resultats comparables de Catalunya amb els països de la UE.\nDurant el 2021 també es destaca la publicació de resultats estadístics de la 3a edició de l’Enquesta econòmica dels serveis socials que ofereix informació de l’activitat, capacitat, personal i l’abast econòmic dels serveis socials; l'Estadística d’informes d’estrangeria, amb informació relativa a les persones que sol·liciten reagrupament familiar o renovació de les autoritzacions de residència i l’Estadística de violència masclista detectada al sistema sanitari públic de Catalunya a partir de la informació del Sistema Integral d’Informació Sanitària. També es difondran, per primera vegada, resultats sobre els Indicadors dels sector i productes d’alta tecnologia.\nPel que fa als treball de camp, cal destacar l’Estadística sobre els usos lingüístics de les persones sordes i de la comunitat signant i usuaris de llengua de signes catalana, que permetrà conèixer la composició i característiques d’aquest col·lectiu de persones amb discapacitat auditiva; una nova edició de l’Enquesta de salut de la ciutat de Barcelona, i la finalització dels treballs preparatoris de l’Enquesta de l’ús del temps (EUT) que preveuen iniciar la recollida d’informació a finals d’any. L’EUT permet obtenir informació sobre la dedicació de la població a les activitats diàries, com ara el temps dedicat al treball remunerat i no remunerat, o aspectes d’especial incidència en les anàlisis per gènere.\nEn darrer terme, esmentar altres treballs de camp d’enquestes com l’Enquesta territorial sobre equipament i ús de les TIC a les llars, l’Enquesta de mobilitat quotidiana a les Comarques Gironines, l’Enquesta de violència masclista a Catalunya, l’Estadística de la pràctica esportiva de menors, l’Enquesta de participació cultural, i l’Enquesta de mobilitat en dia feiner, així com els treballs preparatoris de l’Enquesta a la joventut de Catalunya i de l’Enquesta de mobilitat quotidiana a l’Alt Pirineu i Aran.


Roberto Leal va haver de bregar amb la reacció de Marisa | CatalunyaDiari\nRoberto Leal pateix un moment crític al seu programa\nper Ivan Iglesias 24/05/2022 11:40h\nRoberto Leal no sol tenir gaires problemes per conduir 'Pasapalabra'. És més, són centenars els programes que acumula a l'esquena i ningú més entén la dinàmica del concurs com ell. Tot i això, li ha sorgit una enemiga a l'espai que promet donar-li molta guerra.\nEs tracta de Marisa, una de les concursants que es va haver d'enfrontar divendres passat amb Orestes a la recerca del premi. Com sol ser habitual, tots dos van arribar al tram final amb un resultat molt ajustat. Gairebé fins a última hora no es va conèixer el triomfador d'aquesta batalla.\nTots dos van estar molt igualats amb 20 encerts i dos errors. Roberto Leal li va llegir a Marisa la definició: «Amb la H, obra o treball cultural». La concursant, amb alguns dubtes, va respondre «hisenda».\nNo obstant això, Roberto Leal se la va donar com a errònia. Però, el curiós de tot això va ser la seva reacció perquè va ser una cosa que no s'havia vist mai en la història de 'Pasapalabra'.\nPer primera vegada un dels concursants del format va intentar defensar la seva postura corregint Roberto Leal. «Hisenda també val, eh», va deixar anar Marisa amb una excessiva seguretat.\nRoberto Leal, al capdavant del concurs | Antena 3\nAquest gest de prepotència va fer que les xarxes socials esclatessin contra ella. I és que fins ara no es recorda que algú hagués adoptat aquesta posició d'atacar la direcció intentant desacreditar-la.\nMentrestant, Roberto Leal no va perdre els nervis en cap moment, i li va voler aclarir els motius pels quals no podien considerar la seva resposta com a vàlida.\n«No ens val. Hisenda sí que és una feina, és una obra, però estem demanant una cosa molt concreta, que sigui física, corporal. Una hisenda pot ser una cosa intel·lectual, aquest és el matís», va defensar l'andalús.\nDesprés que Roberto Leal li haguessin de donar aquests aclariments, la concursant va semblar més tranquil·la. Va acatar el resultat i finalment va caure derrotada davant d'Orestes.\nRoberto Leal és conscient que es viuen moments de molta tensió al concurs, sobretot quan hi ha tanta igualtat i una quantitat de diners tan elevada al pot. En aquest cas, per exemple, ja supera el milió d'euros.\nPer això no concedeix tanta importància a les reaccions d'alguns dels participants. Però sí que pot resultar sorprenent l'actitud d'aquesta concursant que només fa uns dies que està en el format d'Antena 3.\nPoc després d'aterrar al programa ja va protagonitzar una altra polèmica. Va ser durant un altre enfrontament amb Orestes que no es va resoldre fins al final. Portaven 20 encerts cadascun, encara que el seu rival comptava amb 17 segons més al crono.\nSe li va preguntar al burgalès per la definició de la lletra N. «Ciutat d'Itàlia que està situada a l'illa de Sicília on es troba el Palau de Ducezio». El jove va assegurar que tenia seriosos dubtes.\nMarisa, la concursant de 'Pasapalabra', que va reaccionar malament després d'una errada | CatalunyaDiari\nRoberto Leal, sorprès amb el comportament de Marisa\nRoberto Leal tracta de ser sempre el més col·laboratiu possible amb tots els concursants, sempre que les normes els ho permetin. A més a més, té una certa relació de complicitat amb Orestes, ja que són molts mesos compartint plató. Per això és possible que no li agradés del tot el gest que li va dedicar la Marisa fa uns dies.\n«Tinc un dilema gran perquè tinc una ciutat que crec que és a Sicília, però no sé si és a Sardenya. Encara que havent-hi opcions, jugarem», va destacar el jove. I contra tot pronòstic va acabar fallant a la resposta.\nEl públic lamentava l'error, però de fons es podien sentir els aplaudiments de Marisa, que podia treure partit de la resposta equivocada. I així va ser, ja que no va voler arriscar i va aconseguir emportar-se el triomf a la seva primera presència a 'Pasapalabra'.\nPer la seva banda, Roberto Leal vol que hi hagi bon ambient entre els convidats. Però sembla que Marisa no és una bona companya i està disposada a posar-ho complicat.\nAnar a portada Última hora Cor Última hora Pasapalabra\nCristina Pedroche revela el secret més gran de Dabiz Muñoz


Seguir patint o respirar a la taula | Futfem.cat\nTres punts de diferència separen el Pallejà de les posicions de descens, i empatat a 16 punts amb la Penya Blanc-Blava –desprès de la victòria d'aquest dissabte a Palma– es troba el Sant Gabriel.\n"És un partit clau a aquestes alçades de la temporada i ens pot alçar cap a la part alta o seguir lluitant per la permanència", opina l'entrenador del Pallejà Xavi Barreda. El conjunt roig-i-negre arriba a aquesta jornada amb 19 punts i podria agafar una distància de fins a sis respecte el descens si supera a les adrianenques. "En les últimes jornades el rendiment del grup és bo i arribem reforçats desprès de l'empat contra l'Espanyol", assenyala el tècnic del Pallejà.\nPer la seva banda, el Sant Gabriel viatja al Baix Llobregat desprès d'haver agafat una mica d'aire amb la victòria patida davant la Penya Blanc-Blava. Les de Carlos Romero podrien fer un pas important cap a la salvació en cas d'aconseguir els tres punts contra el Pallejà. Saber gestionar bé els 90 minuts de partit tornarà a ser el punt a tenir en compte per no patir en excés innecessariament. Una jornada més, es repeteixen les absències de Laura González i Sonia Vega, més l'afegit de la capitana Helena Serrano, expulsada en la jornada anterior.


Marisc i peix gallec a domicili en menys de 48 hores. Màxima cura de la gestió dels enviaments: Control de la cadena de fred, empaquetat optimitzat i servei especial de transport: Considerem prioritari que tots els nostres mariscs i peixos arribin a casa teva com acabats de sortir de la mar. Coem el marisc sense cost i netegem i tallem el peix tal com ens indiquis segons el vulguis cuinar.\nMarisc O Grove neix de l'experiència de 15 anys treballant amb els principals restaurants i hotels de Galícia. Se situa en un poble conegut tradicionalment pel seu marisc i està banyat en la seva major part per la Ria d'Arousa i l'oceà Atlàntic. Això fa d'aquesta península una zona immillorable pel que fa a el cultiu del marisc. El nostre objectiu és fer possible que tot tothom gaudeixi de l'autèntic marisc gallec.\nGràcies a l'absència d'intermediaris, la nostra experiència en aquest sector i la riquesa que la nostra costa ens aporta, Marisc O Grove creix dia a dia com a exemple de qualitat, professionalitat, procedència acreditada i cura de la pesca sostenible.\n5% en marisc i peix Gallec


La StartUp més potent - Anna Ramis\nUna parella que acaben de tenir un fill són com una StartUp, una empresa de recent creació que té per objectiu desenvolupar una idea innovadora de gran potencial a partir d’una petita inversió inicial.\nQuan una parella o una persona adulta té una criatura parlem de família. No abans. De fet, s’aprèn a fer de mare o pare alhora que es fa família. La innovació (la criatura) impulsa a esdevenir més creatiu o emprenedor, com en el cas dels creadors d’StartUps que aprenen a ser emprenedors o empresaris, tot tirant endavant la seva idea de servei o producte.\nLa mateixa il•lusió de la idea inicial, feta vida, de carn i ossos, és la llavor que cal fer créixer i desenvolupar. Generalment les StartUps inicialment són pymes, empreses de 2 socis, i compten amb una mínima inversió inicial de capital/energia que prové de les 3F (friends, family and fools) , és dir dels amics que ja tenen criatures, de la família i dels quatre bojos que en els temps que corren, t’animen a ser mare/pare.\nDe fet, com diuen els experts, és arriscat invertir en StartUps perquè algunes d’elles no sobreviuen gaire temps, ni tan sols uns mesos: els socis no s’entenen, la inversió prevista no arriba o és insuficient, no hi ha una bona orientació al mercat, o no s’està prou disposat a modificar el prototip inicial per corregir els errors tan comuns en aquesta etapa. Per sort, en la societat s’han creat “incubadores” i “acceleradores” d’StarUps que faciliten als joves emprenedors assessorament, formació i finançament. Els pares novells no ho tenen fàcil i per això hi ha consells de pediatria online, formacions sobre com alletar, fer dormir o el que calgui, a l’infant; alhora que espais per compartir amb altres famílies novelles, com els espais familiars, o les afa de les escoles bressol.\nSer una StratUp jove, és una iniciativa que moltes altres persones han tingut i, tot i que la idea desenvolupada és diferent en cada cas, la col•laboració, el diàleg entre uns i altres ajuda molt a què cadascú desenvolupi molt millor el seu producte.\nAra bé, no hi ha starUp que triomfi, que superi la tercera fase de la seva vida si no hi ha formació que ajudi a equilibrar la caixa: que els fluxes d’entrada i de sortida siguin positius, i hi hagi un retorn que es pugui reinvertir en obrir-se a nous mercats. Això és a les parelles, tot i que els sembla que ja se’n surten quan poden dormir més de 6 hores seguides i han aconseguit introduir aliments de cullera a la vida de la criatura els cal formació per fer que la criatura creixi en autonomia, en responsabilitat, en relacions positives, en aprenentatges… perquè algun dia (no tan llunyà) deixi de ser una StartUp i s’incorpori a la vida d’empreses més grans tot aportant l’originalitat i la innovació que ell/ella suposa.\nAls joves pares i mares que actualment acaben de formar la seva StartUp familiar els cal formació en psicologia evolutiva de la infància, en criança d’acord amb els valors o principis vitals de cada llar, en relacions dins la família per al creixent sa i estalvi de tots els seus membres, i en responsabilitats adultes per a exercir una parentalitat positiva, a més de cursets ràpids de “com fer passar el singlot” o “hi ha alguna alternativa al bolquer quan fa tanta calor?”\nTot plegat no té per objectiu quedar-se amb la innovació (la criatura) a casa, sinó fer-la créixer i obrir-la a noves realitats perquè la seva aportació al món, a la societat, sigui un servei a la humanitat, i generi més benefici en forma de més vida i vida millor!


feminisme | insonorizate\nPosi’m mitja lliura de cul de dona\nDesembre 12, 2013 1 comentari\nUn article a un diari generalista de tirada nacional tens ahir el següent titular:\nLos diez mejores traseros de famosas españolas\nAnava a fer un tuit sobre com de greu és aquesta frase però em passo de molt dels 140.\nPodríem començar per l’absurd de fer rankings d’atractiu. Podríem afinar més per l’absurd de fer un ranking de com d’atractiu es una part aïllada del cos d’una dona….\nPerò no, és que és encara més greu que això.\nÉs un ranking de traseros de famosas no de famosas con buen trasero.\nAquest titular, més encara que l’article que l’acompanyava que només era un recull de fotos per aconseguir clicks, és un exemple de com es cossifica la dona, com se la converteix en objecte. Com, a més, se la pot esquarterar per valorar-ne per separat, com qui valora un filet de tot el porc, qualsevol part del seu cos.\nI, evidentment, això és masclista, no només perquè en aquest cas a qui es trosseja són dones sinó perquè “això” només es fa amb dones.\nGambes i gambos\nSetembre 10, 2013 1 comentari\nNingú està lliure de perpetuar actituds masclistes immersos com estem en una societat patriarcal. Els homes encara menys ja que és més difícil detectar l’opressió quan s’és part del col·lectiu opressor i no de l’oprimit.\nÉs per això que és els nostre deure, com a activistes per un món millor saber encaixar les crítiques i saber fer-les. Per mi és més important assenyalar les errades dels companys que no d’aquelles persones que ja d’entrada són casos perduts.\nÉs per això que avui m’he queixat que el videoclip “gambes” de Poker d’Asos em semblava masclista.\nPodeu veure el videoclip aquí i llegir-ne la lletra aquí.\nEvidentment el videoclip i el tema no són dignes d’afusellar a ningú però com que quan ho he assenyalar al Move m’ha dit que no havia explicat el perquè procedeixo a assenyalar alguns punts de la lletra, vagi per davant que no sóc un expert en estudis de genere ni res per l’estil i que segur que qualsevol companya amb més formació ho faria millor que jo. Espero que serveixi, si més no, per fer reflexionar els companys de poker d’asos. Llegeix la resta d’aquesta entrada »\nFiled under general Tagged with feminisme, hip-hop, música\nJornades de lluita per a dones, lesbianes i trans\nMarç 7, 2012 Deixa un comentari\nAquesta nit hi ha convocada una manifestació nocturna com a proposta de lluita alternativa al 8 de març institucional.\nLa convocatoria es a una manifestació nocturna per intentar visualitzar molts dels problemes que pateixen les dones a la nit a les ciutats.\nFins aquí tot be. I per que no se m’acusi de condemnar el tot per les parts he de dir que la convocatoria em sembla be tot i els problemes que plantejo a continuació.\nManifestació per a dones, lesbianes i trans.\nFiled under general Tagged with activisme, feminisme\nMarç 6, 2012 1 comentari\nNo tinc molta idea d’antropologia, ni tan sols d’história però estic convençut que el problema del patriarcat es previ al capitalisme.\nDe fet, tinc la intuïció que el problema del patriarcat devia néixer amb la tribu i que, excepte contades ocasions, ha estat una lacra durant tota la nostra história.\nEn qualsevol cas, el que es rellevant es que es previ a la nostra organització econòmica.\nDic tot això per que, entenent que el problema de l’opressió de la dona per l’home es un problema que es resoldrà resolent l’explotació de la persona per la persona.\nEl problema del masclisme, així com molts d’altres problemes associats al genere, corren paral·lels als problemes de subjugació econòmica. Llegeix la resta d’aquesta entrada »


Clavellina, clavellina de poeta.\nVarietat perenne, d’uns tres anys de durada, rústica, fàcil de mantenir i que es ressembra sola. La mata és arrodonida, de fullatge verd clar, lluent. La floració és molt abundant i espectacular, amb tot de petites flors de colors molt diversos (rosats, vermells, fúcsies, i blancs) agrupades en poms. Té lloc a la primavera i dura un parell de mesos. Ideal per fer rams.\n“No les planto, les sacudeixo una mica quan les llavors ja són seques i elles soles tornen a néixer. És de les millors flors que hi ha per fer rams, queden que ni de compra!” Matilde Marquilles\nAquesta llavor ha estat conservada fins a dia d’avui gràcies a la Matilde Marquilles, a Ventoses.


Hue (Viet Nam) – Fuet i Mate\nHue es troba a la província Thừa Thiên–Hue. Hue va ser la capital després de la unificació del país durant la dinastia Nguyen entre el 1802 i el 1945 per això avui en dia és una de les parades històriques del sud del Viet Nam. Ja el 1687, Hue havia sigut capital però només del sud de Viet Nam, de Dang Trong. L’emperador de la dinastia Nguyen, Gia Long, el 1802, va ser qui va escollir aquesta ubicació per traslladar la capital des de Hanoi però després que l’últim, l’emperador Bảo Đại, abdiqués, la capital es va tornar a traslladar a Hanoi, sota un goverm comunista i a Saigon, com a capital del sud.\nDurant els temps de Gia Long és quan es va començar a traçar els plans de la que avui anomenem ciutat antiga, i el seu successor, Minh Mang, va ser un dels emperadors més importants en termes arquitectònics.\nPer la seva posició, gairebé al mig del país, durant la colonització francesa, del 1875 al 1954, aquests van escollir Hue per establir-se. Aquí van construir tot un barri francès amb l’arquitectura característica colonial. Durant el temps dels francesos és qian ens va construir el ferrocarril i el sistema de correus.\nEl conjunt monumental ha sigut declarat, per la UNESCO, com a Patrimoni de la Humanitat.\nEls atractius turístics principals són les set tombes imperials Gia Long, Minh Mang, Thieu Tri, Tu Duc, Duc Duc, Dong Khanh, Khai Dinh,\ni la ciutadella, amb la ciutat púrpura, la ciutat imperial al seu interior. Visitar la tomba de Tự Đức costa 100.00 VND i la ciutat imperial uns altres tant.\nNosaltres vam recórrer Hue en visita express. Vam arribar-hi al migdia i al vespre ja agafàvem un autocar cap al pròxim destí, Ninh Binh. No ho recomanem, millor estar un dia a la ciutat, almenys per no fer una ruta tant de guiri i descobrir racons i menjars, però a vegades les presses guanyen. Dit això us podeu imaginar que poc vam recórrer. De fet només van fer la tomba de Tự Đức i passejar per la zona de la Citadella. L’altra contra que va fer que no ens quedéssim més és que tots els atractius turístics tenen entrades per valor a 100.000VND o més.\nLa tomba de Tu Duc és una de les més importants de la zona. En detall en parlarem en un altre moment. Només com a curiositat, les tombes en realitat estan buides. Als reis se’ls enterrava en llocs secrets per evitar l’exhumació en cas d’invasió. El que avui és el recinte anomenat tomba, és un espai de 12 hectàrees dissenyat pel mateix emperador com a palau d’estiu. Dins del recinte hi ha tres tombes, la de l’emperadriu Le Thiên Anh, la del seu nebot que fou l’emperador Kien Phuc i la de l’emperador que dóna nom al recinte.\nEl recinte de la ciutadella era la zona administrativa i militar de l’imperi i també residencial de la cort.\nLa UNESCO destaca diversos aspectes de l’antiga capital. Un d’ells és la seva ubicació i el seu plantejament que són un exemple de l’antiga filosofia oriental. Per un costat té la muntanya Ngu Binh i per l’altre el riu Perfum. Així la muntanya representa la protecció física, utilitzant la simbologia d’un drac i un tigre per frenar els mals esperits. A més a més, els monuments estan alineats als Cinc Punts Cardinals, és a dir, nord, sud, est, oest i centre. Però també estan relacionats amb els Cinc Elements com són la terra, el metall, la fusta, el foc i l’aigua i per si fos poc, juguen amb els colors filosòfics del groc, blanc, blau, negre i blanc.\nEntrar i sortir de Hue\n– De Hue a Ninh Binh: autobús nocturn per 199.000 VND. Surt a les 17.30h i arriba vora les 5.00 am. Aquesta va ser l’opció més barata que vam trobar. L’empresa fou la The Sinh Tourist i a l’arribar pots fer temps fins que surti el sol a l’hotel de la companyia.\nLes altres opcions ens demanaven 225.000 o 250.000 VDN. Els horaris eren tots iguals, a les 15.00 i a les 17.00 o 17.30 i un que tenia un autocar a les 18.00h (TM Camel Open Bus Head Office).\nLes oficines per comprar el bitllet estan totes al carrer Nguyen Thaic Hot.\n– Dormir: autobús nocturn però hi ha ofertes per 5 U$D la doble.\n– Menjar: els preus normals de 10.000 per un entrepà i 20.000 per un plat de sopa de noodles.\n– Caminar fins a les tombes. Si bé és un bon tram, es passa per diversos barris gens turístics.\n– Tomba de Tự Đức: entrada de 100.000 VND. Si no voleu pagar, no cal arribar-s’hi perquè no es veu res per fora.\n– Llogar una moto: ens van demanar 80.000 VND però no vam fer més recerca.\nMés fotos de Hue\nTagged as: hue, tombes, UNESCO, vietnam